Gymnospermae

Ny Gymnospermae dia vondrona zavamaniry misy vihy (Spermatophyta), miboridan-tsirivavy (tsy voahidy anaty fihary atodinaina, tsy toy ny Angiospermae), izay ahitana ny Pinophyta, ny Cycadales, ny Ginkgo ary ny Gnetophyta. Entin' ny ampahany amin' ny ravina mivondrona eo amin' ny rantsana lonaka (atao hoe kitsoloha) izany tsirivavy izany, afa-tsy amin' ny Ginkgo sy ny Cycas ary Taxus vavy. Ny vovobony dia ao amin' ny kitso lahy (rantsana mitondra kirany lonaka maro).

Ny teny hoe "gymnosperma" dia matetika ampiasaina amin' ny paleôbôtanika mba hanondroana ny zavamaniry misy vihy tsy angiosperma rehetra. Amin' ity tranga ity, mba hamaritana ny vondrona mônôfiletika vaovao ao amin' ny gymnosperma, ny teny hoe Acrogymnospermae dia ampiasaina indraindray.

Ny ankamaroan' ny Gymnospermae dia Coniferophyta na Pinophyta, toy ny Abies (ahitana ny hazokesika), ny Picea, ny Larix, Sequoiadendron giganteum, ny Pinus, ny Juniperus, ny kipresy Chamaecyparis sy Cupressus, ny Taxus, na ny Thuja. Gymnospermae ihany koa ny Cycas sy ny Ginkgo, saingy an' ny Cycadophyta sy an' ny Ginkgophyta, fa tsy an' ny Pinophyta.

 Jereo koa 

 Angiospermae